b'\n_START_ARTICLE_\nAvoin langaton verkko\n_START_PARAGRAPH_\nAvoimet langattomat verkot ovat tukiasemien l\xc3\xa4hialueilla radioteitse toimivia tiedonsiirtoverkkoja, jotka ovat avoimesti yleis\xc3\xb6n k\xc3\xa4ytett\xc3\xa4viss\xc3\xa4. Niit\xc3\xa4 toteuttavat Suomessa yleens\xc3\xa4 kunnat opetustoimet ja kirjastot sek\xc3\xa4 ravintolat sek\xc3\xa4 kahvilat tietoyhteiskunnan perusrakenteeksi, mik\xc3\xa4 mahdollistaa omien laitteiden, sylitietokoneiden ja k\xc3\xa4mmentietokoneiden samoin kuin my\xc3\xb6s 802.11b- tai 802.11g-standardilla varusteltujen \xc3\xa4lypuhelinten k\xc3\xa4yt\xc3\xb6n._NEWLINE_Avoimissa langattomissa verkoissa on alkuvaiheessa ollut kaupallisteknisi\xc3\xa4 ongelmia, mm. tietoturva sek\xc3\xa4 k\xc3\xa4yt\xc3\xb6n kustannusten jakaminen ja kattaminen.'